יש המון סיבות שבגללן אנשים לא מצאו זוגיות עד לגיל “מאוחר”: בית מסרס, פריחה מאוחרת, חוסר בטחון וחוסר יכולת שיווקית. כן, שיווק היא מילה נוראית, אבל מדויקת. בדייטים יש לנו פרק זמן קצוב לשווק את עצמנו, אם לא נדע איך לעשות את זה בפרק הזמן הנתון לנו – זה לא ילך. אנשים שיש להם קושי למגנט קשר זוגי ראוי צריכים לפנות לעזרה מקצועית, זו לא בושה. מטפל/ת ידעו כיצד להכווין את המטופל/ת לפרזנטציה נכונה. הם ידעו לתת כלים נכונים לשיחה, כמו הומור.  הם ילמדו כיצד להכיר את הצד שני וכיצד להחליט האם אלה הפרטנרים הנכונים עבורם. בין הכלים אפשר למצוא הקשבה, לבוש ועוד. הכרתי מספר רב של אנשים מדהימים שלא ידעו כיצד להציג את עצמם וכתוצאה מהבושה החליטו לוותר על הניסיונות וזה עצוב. כשם שאנחנו הולכים לרופא שיניים כשהשן כואבת לנו, כך צריך לפנות לעזרה מקצועית גם בנושאים הקשורים לנפש. אני מאחלת לכן ולכם אהבה ואשמח לעזור למצוא את החצי השני.